Viking Gummivarefabrikk, som ble etablert i Heggedal fabrikker i 1907, bygde i 1911 et større damanlegg i Kistefossen. For bedre å kunne dekke gummivarefabrikkens behov ble damanlegget i 1918 bygget videre ut så langt som topografien på stedet tillot. Kraftstasjonen ble da også utvidet. Da De Forenede Uldvarefabrikker kjøpte fabrikken i 1921 fulgte dammen og kraftstasjonen med. Den var i drift til 1958, da ullvarefabrikken i Heggedal ble nedlagt.